Franz Keller

Franz Keller (født 1945) er en tysk tidligere kombinertløper og skihopper som konkurrerte for Vest-Tyskland og representerte SK Nesselwang. Han ble olympisk mester i kombinert i Grenoble i 1968. I VM i Oslo to år tidligere ble han henvist til sølvplassen av landsmannen Georg Thoma. I 1973 ble han tildelt Holmenkollmedaljen.

I tillegg til kombinertsølvet i VM i Oslo i 1966, ble han også nummer 11 i normalbakke og 17 i storbakke i spesielt hopp. OL i Grenoble i 1968 ga foruten gullmedaljen i kombinert, 36.-plass i storbakken i spesielt hopp. I OL i Sapporo i 1972 ble han nummer 33 av 39 fullførende deltakere i kombinert.

Franz Keller deltok flere ganger i den tysk-østerrikske hoppuka i årene 1964-1972, og ble nummer 6 sammenlagt i 1966/67. Hans beste plassering i enkeltrenn i Hoppuka var 2.-plass i Innsbruck 6. januar 1967. Han ble vesttysk mester i kombinert i 1967, 1970, 1971, 1972 og 1973, og i spesielt hopp i 1966. Keller vant kombinertrennet i Holmenkollen i 1967.

 Referanser 

 Kilder 
  Franz Keller – Profil og resultatoversikt hos FIS (kombinert, ikke fullstendig, besøkt 1. august 2012)
  Franz Keller – Profil og resultatoversikt hos FIS (spesielt hopp, ikke fullstendig, besøkt 1. august 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sport-Komplett.de: Ski-Nordisch - Nordische Kombination - Deutsche Meisterschaften (besøkt 1. august 2012)
 Sport-Komplett.de: Skispringen  -  Deutsche Meisterschaften (besøkt 1. august 2012)
 Holmenkollmedaljen (med vinnere av Holmenkollrennene, fra Skiforeningens årbok 2011, s. 106 og 109)

 Eksterne lenker 


Kategori:Tyske kombinertløpere
Kategori:Tyske skihoppere
Kategori:Olympiske mestere for Vest-Tyskland
Kategori:Vinnere av Holmenkollmedaljen
Kategori:Medaljevinnere under Vinter-OL 1968
Kategori:Deltakere for Vest-Tyskland under Vinter-OL 1968
Kategori:Kombinertløpere under Vinter-OL 1968
Kategori:Deltakere for Vest-Tyskland under Vinter-OL 1972
Kategori:Kombinertløpere under Vinter-OL 1972
Kategori:Kongepokalvinnere i skiidrett
Kategori:Personer fra Landkreis Ostallgäu
Kategori:Olympiske medaljevinnere i kombinert
Kategori:Deltakere for Vest-Tyskland under Ski-VM 1966
Kategori:Deltakere for Vest-Tyskland under Ski-VM 1970